Bespreking:Europese kabeljou

message: Haai, Laurens. Ek sien jy het my wysiging by Genera van "Sien teks vir genera en spesies" (gesentreerd) terugverander na "Kyk teks vir genera en spesies" (links). Is daar 'n spesifieke rede hiervoor?
"Sien" is tog beter Afrikaans as "kyk", of hoe? Dit lyk tog ook beter gesentreerd, dan nie? Anrie 16:43, 5 Mei 2007 (UTC)
replies: text: Skuus, ek het dit per ongeluk oorskryf toe ek weer van my woordverwerker af geplak het. Ons sal dit nou nie kan herstel nie - sal jy jou veranderinge weer aan bring? Laurens 16:48, 5 Mei 2007 (UTC)
replies: text: :Nie 'n probleem nie. Terloops, is jy seker dat "genera" die meervoud van "genus" is? Ek besit self geen kennis hieroor nie en dit sal my wel help by die vervanging van infobokse as ek seker kan wees dat dit wel die korrekte term is. Anrie
Ek reken "kyk" is in hierdie geval die regte woord. 'n Mens sê tog "kyk daar", nie "sien daar" nie, of hoe? Graaf 16:53, 5 Mei 2007 (UTC)

text: Mens sê beide "kyk daar" en "sien daar", maar dit is nie die geval van die woord hier nie. Om dit maklik te beantwoord: Vraag: Waar kan ek die verskillende genera van die kabeljou kry? Antwoord: Sien die artikel. / Kyk die artikel. Dit is vir my duidelik dat die eerste meer korrek is. Die tweede kan verander word na "kyk na die artikel/teks", maar myns insiens is "sien" die mees korrekte opsie. Anrie 16:57, 5 Mei 2007 (UTC)
replies: text: :"Na 'n verwante saak word in 'n boek verwys met "sien bl. 94". Dié sien is ook gebruiklik in Nederlands, Duits en Engels. Vide in Latyn. Mense wat kyk hier wil indwing, is die puriste van wie gesê word 'to the pure everything is impure'." en: "...die gebruik van kyk is twyfelagtige wysheid hoewel in die omgangstaal gesê word: 'Ek gaan rugby kyk.' " - Johan Combrinck in "Sakboek van Regte Afrikaans. Morne 17:06, 5 Mei 2007 (UTC)
thread_title: Genera

message: Ek het vermoedens gehad dat die "cod" en die Ned. "kabeljauw" nie verwant is aan die Suid-Afrikaanse kabeljou nie. Ek was van die opinie dat die Suid-Afrikaanse vis bloot "kabeljou" genoem is, omdat die destydse trekkers gedink het dat dit dieselfde vis is as wat in Europa aangetref word. My vermoedens was versterk deur webwerwe soos die volgende:   - Other recommendations are the fresh linefish which could be Cape Salmon, Kabeljou, or Cod, depending on what is available.
Ek het na my ouerhuis gebel en my pa gevra om sy "The Sea Fishes of Southern Africa" (deur oorle Prof. J.L.B. Smith) nader te sleep. Inderdaad blyk dit toe dat "cod" en "kabeljou" twee verskillende inskrywings het - alternatiewe name vir kabeljou word gegee as "kob". Verder word die kabeljou se familie as :en:Scieaenidae gegee en die genus as J. hololepidotes. Sien gerus ook die "kabeljou"-inskrywing by die African Game Fishing Safari se webwerf. Daar word die kabeljou ook "kob" en "Johanius hololepidotus" genoem. Heel duidelik 'n ander vis as die Engelse cod en Nederlandse kabeljauw. 
Ek besit nie self 'n ensiklopedie om die nodige veranderings te maak nie, maar ek dink daar moet 100% seker gemaak word oor hierdie saak. Anrie 11:06, 6 Mei 2007 (UTC)
replies: text: Ter ondersteuning:

text: *'n Sainsbury's artikel wat meld dat hulle Suid-Afrikaanse "kob (kabeljou)" gaan invoer, as gevolg van die tekort aan "cod" in Brittanje.

text: *Die Namibia Holiday Travel webwerf verwys ook na kabiljou as "Kob".
Anrie 12:56, 6 Mei 2007 (UTC)

text: Eksteen en Labuschagne se verklarende woordeboek stem saam dat "kabeljou"  die spesie "hololepidotus" is en aan die familie "Scieaenidae" behoort. Ek voel regtig sterk daaroor dat hierdie bladsy geskuif moet word om aan te dui dat die nie die Suid-Afrikaanse kabeljou is waaroor die artikel handel nie. Miskien iets soos "Europese kabeljou", alhoewel 'n amptelike benaming uit 'n betroubare bron natuurlik beter sal wees. Anrie 07:11, 10 Mei 2007 (UTC)
replies: text: :Hallo Anrie, ek het self geleidelik ook begin besef ons het 'n probleem. Europese Kabeljou vir Cod kan dalk 'n probleem wees aangesien van die soorte Cod naby Kanada aangetref word. Eers het ek gedink Atlantiese Kabeljou is dan 'n oplossing, maar dan is die Cod in die Stille Oseaan weer 'n probleem. Daar is natuurlik heelwat noordelike halfrond artikels (soos jou Middeleeuse kookkuns en ander wat gelys word met [Spesiaal:Whatlinkshere/Kabeljou] ) wat na Kabeljou verwys en Cod bedoel. Hoe voel ons oor Noordelike Halfrond kabeljou? Seker bietjie lomp. Dis sekere maar hoekom die dierkundiges besluit het op wetenskaplike name... Laurens 13:41, 12 Mei 2007 (UTC)
replies: text: ::Dit is 'n bietjie van 'n tameletjie... Ek het slegs "Europese kabeljou"  as die versamelnaam vir die Gadidae familie voorgestel, omdat my klein  Afr. Nl. sakwoordeboekie "Europese kabeljou" onder die inskrywing "kabeljauw" gee. Ek voel net so gefrustreerd dat ek geen toegang tot Suid-Afrikaanse bronne het nie - ek sou graag in 'n visboek of 'n Wêreldspektrum wou gaan navors wat dit nou eintlik moet wees, maar hier is alles in "het Nederlands"... (As ek destyds, toe ek NL toe getrek het, geweet het dat ek hier sou betrokke raak sou ek miskien my nie-fiksie boeke, eerders as my storieboeke saamgebring het. Nou is dit opgesluit in 'n opbergplek waar dit niemand kan help nie. Grrr....) Anrie 14:03, 12 Mei 2007 (UTC)
replies: text: :::Ek het die artikel geskuif - maande na die laaste gesprek. Ek het intussen 'n tweetalige woordeboek gekry wat Kabeljou as "Cob" of "Eur. cod" gee. Die anderstalige kant gee "Cod" as Eur. kabeljou. Anrie
thread_title: Kabeljou vs. Cod

message: During several automated bot runs the following external link was found to be unavailable. Please check if the link is in fact down and fix or remove it in that case!
* http://www.dfo-mpo.gc.ca/zone/underwater_sous-marin/atlantic/acod_e.htm (archive)
** In Europese kabeljou on 2009-09-12 13:40:19, 404 Object Not Found
** In Europese kabeljou on 2009-09-12 15:40:11, 404 Object Not Found
The web page has been saved by the Internet Archive. Please consider linking to an appropriate archived version: . --RobotJcb (kontak) 15:40, 12 September 2009 (UTC)Kategorie:Wikipedia:Stukkende eksterne skakel
thread_title:  Stukkende eksterne skakel 

message: Ek soek bevestiging dat die Geelpensklipkabeljou herhaal word in die tabel by 'Onverwante spesies wat kabeljou genoem word'. Oesjaar.
thread_title: Herhaling